PRÓRROGAS DAS SUBVENCIÓNS DOS CONTRATOS EN PRÁCTICAS DAS EMPRESAS E CORPORACIÓNS SECTORIAIS SELECCIONADAS PARA PARTICIPAR COMO ENTIDADES COLABORADORAS NO PROGRAMA DE FOMENTO DA EMPREGABILIDADE NA PROVINCIA DE PONTEVEDRA “O TEU PRIMEIRO EMPREGO”
ADMINISTRACIÓN LOCAL — Provincial — Deputación Provincial (Subvencións e axudas, 30/06/2020)

A Xunta de Goberno desta Deputación Provincial na súa sesión ordinaria do día 19 de xuño de 2020, adoptou, entre outros, o seguinte acordo: PRIMEIRO.- Que por acordo nº 15.28264 da Xunta de Goberno de data 4 de outubro de 2019, aprobouse a relación de empresas e corporacións sectoriais seleccionadas para participar como entidades colaboradoras no programa de fomento da empregabilidade na provincia de Pontevedra “O Teu Primeiro Emprego” en Empresas e Corporacións Sectoriais, resultando seleccionadas un total de 183 entidades. SEGUNDO.- Que por acordo nº 16.28265 da Xunta de Goberno de data 4 de outubro de 2019, aprobáronse as bases reguladoras da selección das persoas beneficiarias da subvención do programa de fomento da empregabilidade na provincia de Pontevedra “O Teu Primeiro Emprego” en Empresas e Corporacións Sectoriais. TERCEIRO.- Que das 183 entidades colaboradoras seleccionadas, presentaron a súa renuncia 42 empresas e 59 quedaron vacantes, quedando un total de 82 entidades con persoa a contratar asignada. CUARTO.- Que das 82 entidades ás que se lles asignou unha persoa seleccionada, 77 realizaron as contratacións entre o 9 de decembro de 2019 e o 20 de xaneiro de 2020, cumprindo todas elas coa data máxima de inicio da contratación segundo o establecido na base 14.1 das bases do programa. As 5 entidades restantes comunicaron de forma verbal que non realizaron finalmente a contratación. QUINTO.- Que por acordo nº 17.28467 da Xunta de Goberno de data 10 de decembro de 2019, modificáronse as bases do programa de fomento da empregabilidade na provincia de Pontevedra “O Teu Primeiro Emprego” en Empresas e Corporacións Sectoriais, engadíndose na base 16.1 o punto 9 que establece que “a prórroga da subvención mencionada na base 1ª, no seu caso, deberá s er solicitada antes da xustificación, durante o quinto mes do período subvencionable. SEXTO.- Que entre o 5 de maio e o 2 de xuño de 2020 solicitaron, dentro do prazo establecido, a prórroga da subvención por seis meses máis as entidades relacionadas no Anexo I. Fundamentos xurídicos: 1º.- Acordo da Xunta de Goberno de 22 de febreiro de 2019 polo que se aproba o plan de fomento da empregabilidade na provincia de Pontevedra denominado “O Teu Primeiro Emprego” e que se estrutura nos programas de actuación seguintes: a) O teu primeiro emprego na Deputación Provincial de Pontevedra. b) O teu primeiro emprego nos concellos. c) O teu primeiro emprego nas empresas e corporacións sectoriais. d) O teu primeiro emprego en organizacións non gobernamentais da provincia de Pontevedra.2º.- Acordo da Xunta de Goberno con nº de rexistro 2019004776 de data 18 de marzo de 2019 polo que se aproban as bases do programa de fomento da empregabilidade na provincia de Pontevedra “O Teu Primeiro Emprego” en Empresas e Corporacións Sectoriais.3º.- Acordo da Xunta de Goberno con nº de rexistro 2019017552 de data 4 de outubro de 2019 polo que se aproban as bases reguladoras da selección das persoas beneficiarias da subvención do programa de fomento da empregabilidade na provincia de Pontevedra “O Teu Primeiro Emprego” en Empresas e Corporacións Sectoriais.4º.- Acordo nº 17.28467 da Xunta de Goberno de data 10 de decembro de 2019 polo que se aproba a modificación das bases do programa de fomento da empregabilidade na provincia de Pontevedra “O Teu Primeiro Emprego” en Empresas e Corporacións Sectoriais.5º.- Ordenanza Xeral de Subvencións da Deputación de Pontevedra publicada no BOPPO número 249 do venres, 30 de decembro de 2016.6º.- Demais normativa concordante de aplicación. Verificadas as solicitudes de prorroga da subvención das diferentes entidades e considerando o informe favorable de intervención de data 11/06/2020, en base aos antecedentes e fundamentos xurídicos sinalados nos apartados anteriores, a Xunta de Goberno acorda por unanimidade: 1º.- Aprobar as prórrogas das subvencións por seis meses máis das entidades e polas cantidades indicadas no Anexo I.2º.- Autorizar o gasto da aplicación orzamentaria 20/240.2410.489.00.2019 polo importe total de 128.700€ e comprometer o gasto para cada unha das entidades que figuran como entidades colaboradoras seleccionadas e na contía que se relaciona no Anexo I. Dito anexo é como segue: O que lle comunico a Vde. para o seu coñecemento e efectos, coa salvidade que establece o art.206 do RD 2568/86, de 28 de novembro. (Asinado dixitalmente na data que figura ao marxe) O secretario Contra este acordo que pon fin á vía administrativa poderá interpoñer recurso potestativo de reposición perante o mesmo órgano que o ditou, no prazo de un mes a partir do día seguinte ó desta notificación (artigos 112 e 124 da Lei 39/2015, de 1 de outubro, de Procedemento Administrativo Común das Administracións Públicas), ou ben, directamente recurso contencioso-administrativo perante o Xulgado do Contencioso-Administrativo de Pontevedra segundo o disposto no artigo 8 da Lei 29/1998, de 13 de xullo, Reguladora da Xurisdición Contencioso-Administrativa, e todo iso no prazo establecido no artigo 46 da citada Lei. Todo iso sen prexuízo de que poida utilizar calquera outro recurso que estime conveniente.